ভগ্ন-পুত্রশোকে কাতর বোরহানউদ্দীন ব্যর্থতায় এক হাতে বুক চাপড়ায়। তার চোখের জলে আরো জলের পুত্র হয়ে ওঠে ব্রহ্মপুত্র। কিন্তু সুলতান শামসুদ্দীন ফিরোজ শাহের কোনো পুত্রশোক নয়, পরাজয়ে তাঁর ক্রোধ অন্যরকম রূপ ধারণ করে। কৌশলী আর ধাতস্ত সিদ্ধান্ত নিতে হবে তাঁর, নানা অনুসন্ধানে তিনি তাঁর ভাগিনা সিকান্দার গাজীকে প্রেরণ করলেন এক আধ্যাত্মিক পুরুষের কাছে, যে আধ্যাত্মিক মানুষটি অলৌকিক ক্ষমতার অধিকারী হয়েছেন, এবং সত্য প্রতিষ্ঠার জন্য পবিত্র আরব দেশের মাটি নিয়ে ছুটে এসেছেন এই ভূমে!